PREDKLADACIA SPRÁVA

k návrhu o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov

Podnet na vypracovanie návrhu zákona
Ide o  novú úpravu právnych vzťahov súvisiacich s uznaním a povolením využívať prírodné liečivé zdroje, prírodné liečebné kúpele a prírodné minerálne zdroje.

Vyjadrenie účelu a odôvodnenie potreby návrhu zákona
  Účelom návrhu zákona je ustanoviť podmienky na uznávanie, využívanie a ochranu prírodných liečivých vôd, prírodných minerálnych vôd, klimatických podmienok vhodných na liečenie, zabezpečiť rozvoj prírodných liečivých kúpeľov a kúpeľných miest.  
 
Obsah návrhu zákona
Obsahom predloženého návrhu zákona o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov je nová právna úprava právnych vzťahov súvisiacich s uznaním a povolením využívať prírodné liečivé zdroje, prírodné liečebné kúpele a prírodné minerálne zdroje. 

Dopad na štátny rozpočet   
Realizácia návrhu zákona nebude mať dopad na štátny rozpočet. Nebude mať dopad na rozpočty obcí a rozpočty vyšších územných celkov.

Dôvod nesprístupňovania návrhu zákona
Nie je dôvod nesprístupňovania návrhu zákona.

Informácia o pripomienkovom konaní
 Návrh zákona o  prírodných liečivých vodách, prírodných liečebných kúpeľoch,  kúpeľných miestach a  prírodných minerálnych vodách bol predmetom medzirezortného pripomienkového konania, ktorého vyhodnotenie je súčasťou tohto materiálu. Po uskutočnení deviatich rozporových konaní sa návrh predkladá s jedným rozporom.
Legislatívna rada vlády SR návrh zákona prerokovala dňa 19.7.2005 a s pripomienkami ho odporučila predložiť na rokovanie vlády SR. Pripomienky Legislatívnej rady vlády SR sú v návrhu zákona zapracované.